‘n Nuwe Kategismus: Vraag 35 - www.bybelkennis.co.za
Maar toe het die goedheid van God ons Verlosser en sy liefde vir die mens verskyn. Hy het ons verlos, nie op grond van iets wat ons vir ons vryspraak gedoen het nie, maar op grond van sy ontferming Dit het Hy gedoen deur die wedergeboorte wat die sonde afwas, en deur die Heilige Gees wat nuwe lewe gee. God het die Heilige Gees oorvloedig op ons uitgestort deur Jesus Christus ons Verlosser (Titus 3:4 – 6)
Ons moet besef dat die Christelike geloof die maklikste godsdiens in die wêreld is, want dit is die enigste godsdiens waarin God die Vader en Christus en die Heilige Gees alles doen. God is die Skepper: ons het niks met ons bestaan of die bestaan van ander dinge te doen nie. Ons kan ander dinge vorm, maar ons kan nie die feit dat hulle bestaan, verander nie. Ons doen niks vir ons verlossing nie, want Christus het alles gedoen. Ons hoef niks te doen nie. In elke ander godsdiens moet ons iets doen … maar met die Christelike geloof doen ons niks nie. God het alles gedoen: Hy het ons gemaak en Hy het sy Seun gestuur; die Seun sterf en omdat sy Seun ewig is, dra Hy ons totale skuld. Ons hoef nie ons skuld te dra nie, ons hoef ook nie die guns van Christus te verdien nie. Hy doen dit alles. So, in ‘n sekere sin is dit die maklikste godsdiens in die wêreld.
Hierdie kommentaar is deur Francis Schaeffer (1912 – 1984), ‘n Amerikaanse Presbiteriaanse leraar en filosoof, geskryf. Schaeffer is veral bekend vir sy boeke en die vestiging van die L’Abri (Die Skuiling) gemeenskap in Switserland. Hy het 22 boeke geskryf waarvan die bekendste die trilogie The God Who is There, Escape from Reason en He is There and He is not Silent as ook sy A Christian Manifesto is. Hierdie kommentaar kom uit The God Who is There in The Francis A Schaeffer Trilogy: The Three Essential Books in One Volume (Wheaton Crossway, 1990).
“Effectual Calling” in Concise Theology, deur J. I. Packer.
“Full Assurance” in A Faith to Live By, deur Donald Macleod.
Mag God se genade oor ons almal wees en mag Hy deur sy Gees ons oë oopmaak om die heerlikheid van die kruis te sien
Hierdie gebed is deur David Martyn Lloyd-Jones (1899 – 1981) geskryf. Hy was ‘n Walliese geneesheer en Protestantse leraar wat veral vir sy prediking en onderrig by die Westminster Chapel in Londen bekend was. Hy het dertig jaar daar gedien Hy het maande, selfs jare geneem om ‘n hoofstuk in die Bybel uit te lê – vers vir vers. Sy bekendste publikasie is waarskynlik sy kommentaar op Romeine – 14 volumes!
Hierdie gebed kom uit The Cross (Wheaton: Crossway, 1986), 83.